钦定古今图书集成/明伦汇编/氏族典/第241卷 > 张全义
## 钦定古今图书集成/明伦汇编/氏族典/第241卷 > 张全义

按《五代史张全义传》：“全义，字国维，濮州临汉人也。少
以田家子役于县，县令数困辱之，因亡入黄巢贼中，
巢以为吏书尚书水运使。巢败，去事诸葛爽于河阳。
爽死，事其子仲方，仲方为孙儒所逐，全义与李罕之
分据河阳、洛阳，以附于梁，二人相得甚欢。罕之乏食，
仰给全义，全义不能给，因有隙。全义袭河阳，罕之奔”
晋，晋遣兵助罕之围全义，全义乞兵于梁，梁遣兵击
败罕之，以全义为河南尹。全义初名言，唐昭宗赐名
全义。唐亡，全义请改名，太祖赐名宗奭。太祖幸全义，

朝夕，而梁兵出之，此恩不可忘也。”累拜中书令，兼领
忠武陕虢郑滑河阳节度使，判六军诸卫事、天下兵
马副元帅，封魏王。及梁亡，全义因去梁所赐名，请复
其故名。庄宗加拜全义太师、尚书令，改封齐王。同光
四年，赵在礼反于魏，大臣皆言明宗可将，庄宗疑之，
不欲遣也。全义力以为言，庄宗乃从。已而明宗至魏
反，全义以忧卒，年七十五，谥曰“忠肃。”